

ԱՄՓՈՓԱԹԵՐԹ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ԱՇԽԱՏԱՆՔԻ և ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 

	1. ՀՀ ֆինանսների նախարարություն
	29.07.2026 թվական

	
	01/34-2/19416-2026

	Ձեր 02.07.2026թ. N ԱԹ//25580-2026 գրության՝ «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու և ՀՀ աշխատանքի և սոցիալական հարցերի նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով առաջարկվում է ՀՀ կառավարության պահուստային ֆոնդից հատկացնել շուրջ 19.9 մլրդ դրամ, ինչպես նաև ՀՀ 2026 թվականի պետական բյուջեի ծրագրերի միջոցառումների միջև կատարել շուրջ 2.6 մլրդ դրամի միջեռամսյակային վերաբաշխումներ (տեղաշարժեր)՝ ՀՀ ԱՍՀՆ ՄՍԾ-ի կողմից իրականացվող մի շարք ծրագրերի 9 ամիսների բյուջետային ծախսերի կատարումն ապահովելու նպատակով։
 Վերոգրյալի կապակցությամբ հայտնում ենք, որ 1068 «Ժողովրդագրական վիճակի բարելավում» ծրագրից 1082 «Սոցիալական աջակցություն անաշխատունակության դեպքում» ծրագրին առաջարկվող 2.6 մլրդ դրամի չափով միջեռամսյակային վերաբաշխումների (տեղաշարժերի) վերաբերյալ բովանդակային առումով առաջարկություններ չունենք: Միաժամանակ, առաջարկում ենք գնահատել նվազեցվող միջոցառումների գծով մինչև տարեվերջ սպասվող պահանջը և հիմնավորման մեջ ամրագրել, որ այդ մասով մինչև տարեվերջ լրացուցիչ ֆինանսական միջոցների կարիք չի առաջանա:
 Ինչ վերաբերում է կենսաթոշակների և նպաստների գծով ինն ամսվա համար ներկայացված 19.9 մլրդ դրամ լրացուցիչ ֆինանսական պահանջին, ապա մեր կողմից իրականացված գնահատումների համաձայն՝ օգոստոս ամսվա վճարումները լիովին ապահովված են ֆինանսական միջոցներով, քանի որ ապրիլ-հուլիս ամիսների միջին ամսական ծախսը կազմել է 43.9 մլրդ դրամ (հուլիսինը՝ 44.4 մլրդ դրամ), իսկ ինն ամսվա ճշտված պլանի (358.9 մլրդ դրամ) և հունվար-հուլիս ամիսների փաստացի կատարողականի (281.4 մլրդ դրամ) տարբերությունը՝ մնացորդը կազմում է 77.5 մլրդ դրամ, ինչն ամբողջությամբ բավարար է օգոստոս ամսվա վճարումներն իրականացնելու համար: Միաժամանակ, օգոստոս (44.7 մլրդ դրամ) և սեպտեմբեր (45.0 մլրդ դրամ) ամիսների համար ՀՀ ՖՆ գնահատմամբ կանխատեսվող ընդհանուր 89.7 մլրդ դրամ պահանջի պարագայում՝ ինն ամսվա գնահատված լրացուցիչ ֆինանսական կարիքը կկազմի 12.2 մլրդ դրամ (89.7 մլրդ - 77.5 մլրդ)՝ Նախագծով ներկայացված 19.9 մլրդ դրամի փոխարեն։
Ելնելով վերոգրյալից՝ առաջարկում ենք վերանայել և վերագնահատել կենսաթոշակների ու նպաստների գծով ինն ամսվա համար ներկայացված ֆինանսական պահանջը: Միաժամանակ, հիմք ընդունելով ՀՀ կառավարության 2025 թվականի դեկտեմբերի 4-ի N 1761-Ն որոշման 65-67-րդ կետերի դրույթները և հաշվի առնելով, որ ներկա փուլում ՀՀ կառավարության պահուստային ֆոնդում այդ նպատակով հասանելի ազատ միջոցներ առկա չեն` առաջարկում ենք Նախագծից հանել սեպտեմբեր ամսվա վճարումների համար լրացուցիչ հատկացումների հարցը և դրան անդրադառնալ  օգոստոսի 20-ից հետո՝ սահմանված կարգով շրջանառելով Կառավարության առանձին որոշման նախագիծ:

	 



























[bookmark: _GoBack]Չի ընդունվում, Կենսաթոշակների և նպաստների գծով գրությամբ ներկայացված կանխատեսումները խիստ պահպանողական են՝ օգոստոս, սեպտեմբեր ամիսների համար միջին ամսական աճը կանխատեսվել է 0.3 մլրդ դրամ։ Հարկ է նկատի ունենալ, որ միայն հետվճարի գծով հուլիս ամսին ծախսերն աճել են ավելի քան 158 մլն դրամով։ Սպայական, աշխատանքային կենսաթոշակների և նպաստների հուլիս ամսվա ցուցանիշների աճերը քննարկելիս պետք է հաշվի առնել, որ  01.07.2026  դադարեցվել են առկա ուսուցմամբ սովորողների՝ կերակրողին կորցնելու դեպքում կենսաթոշակ կամ կերակրողին կորցնելու դեպքում նպաստ ստանալու իրավունքները (կվերականգնվեն առկա ուսուցմամբ սովորելու մասին տեղեկանքների հիման վրա)։ Սա նշանակում է, որ հուլիս ամսին կենսաթոշակների և նպաստների գծով աճի տեմպերն ավելին կլինեին։ Եվ քանի որ օգոստոս, սեպտեմբեր ամիսներին այլևս նման դադարեցումներ չեն լինի, կենսաթոշակների և նպաստների գծով աճերը կգերազանցեն հուլիսին գրանցված ցուցանիշները։ Մեր գնահատականներով օգոստոս, սեպտեմբեր ամիսներին ծախսերը կկազմեն ավելի քան 93.0 մլրդ դրամ, իսկ պահանջվող լրացուցիչ գումարը՝ առնվազն 15.0 մլրդ դրամ։



